《风入松 午日垂虹桥嵋雪明府志伊徵君同制》
清代·李良年

风波不放旅愁闲。佳节阑删。五丝却系松陵棹，酒旗青、且泊前滩。

断岸烟葵笑客，隔纱商女凭栏。

水车千桨似湘沅。昨有人看。濛濛疏雨浑无赖，小楼西、一带云鬟。

料得石榴裙湿，谁迎桃叶舟还。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。